Regnskapsføring i Norge skal ifølge regnskapsloven gjøres i samsvar med følgende fem prinsipper: Transaksjoner skal regnskapsføres til verdien av vederlaget på transaksjonstidspunktet (transaksjonsprinsippet). Inntekt skal resultatføres når den er opptjent (opptjeningsprinsippet). Utgifter skal kostnadsføres i samme periode som tilhørende inntekt (sammenstillingsprinsippet). Urealisert tap skal resultatføres (forsiktighetsprinsippet). Ved sikring skal gevinst og tap resultatføres i samme periode.